Sellel on üks pisike häda. Nimelt Eesti Raadiol ja Eesti Televisioonil ei ole põhiseaduse kohaselt seadusandlikku algatusõigust. Sellisel juhul peab keegi teine, kellel see õigus on, selle projekti seadusega ettenähtud korras esitama. Aga ma loodan, et te küsite sedasama küsimust haridus-, teadus- ja kultuurikomisjoni esimehelt, kaasettekandjalt Sulev Alajõelt, kes teab, kui palju variante on esitanud raadio ja televisioon kogu selle protsessi käigus  sellele komisjonile. Muide, ma jõudsin üsna põgusalt praegu sirvida seda, mis lauale ilmus, aga ma jõudsin märgata ühte varianti - see oli vist küll alternatiiv - sellesama RTN-i moodustamise printsiipide kohta ja mälu järgi oli seal vist niimoodi, et Riigikogu valib 6 ja valitsus nimetab 3, kokku 9 liiget. Kui "Isamaa" oleks tulnud millegi taolisega välja, mida siis oleks meie kohta öeldud?